Zastava Saudijske Arabije
Zastava Saudijske Arabije je usvojena u sadašnjoj formi 15. marta 1973. Na zelenoj podlozi se nalazi bijeli mač i iznad njega arapskim pismom napisan šehadet. Zelena boja je boja islama i poslanika Muhammeda a.s. a šehadet je izraz pripadnosti islamu. Mač simbolizira čestitost i pravdu. Lice i naličje zastave nisu u potpunosti isti da bi se kelime-i-šehadet mogao sa obje strane čitati pravilno, s desna u lijevo.